Likumprojekts

**Grozījumi Ciltsdarba un dzīvnieku audzēšanas likumā**

Izdarīt Ciltsdarba un dzīvnieku audzēšanas likumā (Latvijas Vēstnesis, 2011, 21.nr.) šādus grozījumus:

1.  1.pantā:

aizstāt 2.punkta "a" apakšpunktā vārdus "lauksaimniecības dzīvnieku" ar vārdiem "šķirnes lauksaimniecības dzīvnieku";

papildināt 5.punktu pēc vārda "lauksaimniecības" ar vārdiem "un mājas (istabas)";

izteikt 6.punktu šādā redakcijā:

"6) **izcelsmes sertifikāts** – šķirnes lauksaimniecības dzīvnieka, tā spermas, olšūnas vai embrija izcelšanos un ciltsvērtību apliecinošs dokuments;";

izteikt 10. un 11.punktu šādā redakcijā:

"10) **sertificēts vaislas materiāls** – vaislas lauksaimniecības dzīvnieka sperma, olšūna vai embrijs, kas atbilst ciltsdarba programmā noteiktajiem kritērijiem un par ko ir saņemts vaislas materiāla izmantošanas sertifikāts;

11) **sertificēts vaislinieks** – vīriešu kārtas vaislas lauksaimniecības dzīvnieks, kas atbilst ciltsdarba programmā noteiktajiem kritērijiem un par ko ir saņemts vaislinieka izmantošanas sertifikāts;";

izslēgt 16.punktu.

2.  5.pantā:

aizstāt panta nosaukumā un ievaddaļā vārdus "Valsts aģentūra "Lauksaimniecības datu centrs"" (attiecīgā locījumā) ar vārdiem "Lauksaimniecības datu centrs" (attiecīgā locījumā);

izteikt 1.punktu šādā redakcijā:

"1) uztur, kārto un uzrauga vienoto elektronisko uzraudzības sistēmu, ko veido lauksaimniecības dzīvnieku, to īpašnieku, ganāmpulku un novietņu reģistrs;";

papildināt 4.punktu pēc vārda "ciltsdarba" ar vārdiem "un pārraudzības";

izteikt 5.punktu šādā redakcijā:

"5) uztur un kārto lauksaimniecības dzīvnieku, to īpašnieku, ganāmpulku, novietņu un lauksaimniecības dzīvnieku ciltsdarba arhīvu;".

3.  6.pantā:

aizstāt pirmajā daļā vārdu "ciltsdarbu" ar vārdiem "dzīvnieku audzēšanu un ciltsdarbu";

izteikt otrās daļas 2.punktu šādā redakcijā:

"2) kontrolēt lauksaimniecības dzīvnieku ganāmpulkus un to fizisko personu darbību, kuras nodarbojas ar lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, kā arī kontrolēt, kā ganāmpulka īpašnieki ievēro šā likuma 9., 10. un 11.pantā noteiktās prasības, un pieprasīt no šīm personām dokumentus un informāciju;".

4.  7.pantā:

izteikt otrās daļas 2. un 3.punktu šādā redakcijā:

"2) kārto lauksaimniecības dzīvnieku ciltsgrāmatu un organizē lauksaimniecības dzīvnieku izcelšanās pārbaudi saskaņā ar normatīvajiem aktiem par ciltsgrāmatas kārtošanu. [Kārtību, kādā šķirnes lauksaimniecības dzīvnieku audzētāju organizācija kārto liellopu, cūku, aitu, kazu un zirgu ciltsgrāmatu](http://pro.nais.lv/naiser/text.cfm?Ref=0103012011012040010&Req=0103012011012040010&Key=0101032011062100478&Hash=), nosaka Ministru kabinets;

3) izsniedz izcelsmes sertifikātu par pārdošanai paredzētiem šķirnes vaislas lauksaimniecības dzīvniekiem, to spermu, olšūnām un embrijiem, kā arī pārējiem šķirnes lauksaimniecības dzīvniekiem – pēc to īpašnieka pieprasījuma;";

papildināt otro daļu ar 8.punktu šādā redakcijā:

"8) saskaņā ar normatīvajiem aktiem par pārraudzību kārto un uztur lauksaimniecības dzīvnieku pārraudzības informācijas datubāzi."

5.  9.pantā:

izteikt panta nosaukumu un pirmo daļu šādā redakcijā:

"**9.pants. Lauksaimniecības dzīvnieku un akvakultūras dzīvnieku, to ganāmpulku un novietņu reģistrēšana, dzīvnieku apzīmēšana**

1. Visi lauksaimniecības dzīvnieki un akvakultūras dzīvnieki, to ganāmpulki un novietnes ir reģistrējamas, un visi lauksaimniecības dzīvnieki ir apzīmējami. Lauksaimniecības dzīvnieku un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību nosaka Ministru kabinets.";

izslēgt otro daļu.

6. Izteikt 10. un 11.pantu šādā redakcijā:

"**10.pants. Lauksaimniecības dzīvnieku pēcnācēju ieguve**

(1) Liellopu, zirgu, aitu un kazu pēcnācējus ciltsdarbam un pārraudzībai iegūst no sertificētiem vaisliniekiem un sertificēta vaislas materiāla.

(2) Cūku ganāmpulkos, kuros veic pārraudzību, pēcnācējus iegūst no:

1) sertificētiem vaisliniekiem un sertificēta vaislas materiāla, ja iegūtos pēcnācējus atstāj vaislai;

2) vaisliniekiem un vaislas materiāla, kuru izcelsme ir zināma vismaz divās paaudzēs, ja iegūtos pēcnācējus nobaro gaļas iegūšanai.

**11.pants. Šķirnes lauksaimniecības dzīvnieku, to spermas, olšūnu un embriju nodrošināšana ar izcelsmes sertifikātu**

(1) Šķirnes vaislas lauksaimniecības dzīvnieka īpašnieks nodrošina ar izcelsmes sertifikātu:

1) pārdošanai paredzētu šķirnes vaislas lauksaimniecības dzīvnieku, tā spermu, olšūnu un embriju;

2) Latvijā ievestu šķirnes vaislas lauksaimniecības dzīvnieku, tā spermu, olšūnu un embriju.

(2) Šķirnes lauksaimniecības dzīvnieka, tā spermas, olšūnas un embrija izcelsmes sertifikātā norādāmos datus un kārtību, kādā izsniedz izcelsmes sertifikātu, nosaka Ministru kabinets."

7.  13.pantā:

papildināt otrās daļas ievaddaļu pēc vārdiem "dzīvnieku pārraudzību" ar vārdiem "(izņemot vērtēšanu)";

izslēgt sesto daļu.

8. Pārejas noteikumā:

aizstāt vārdus "Pārejas noteikums" ar vārdiem "Pārejas noteikumi";

uzskatīt līdzšinējo pārejas noteikuma tekstu par 1.punktu;

papildināt pārejas noteikumus ar 2.punktu šādā redakcijā:

"2. Grozījumi šā likuma 9.panta otrajā daļā un 13.panta sestajā daļā stājas spēkā 2015.gada 1.janvārī."

Zemkopības ministre

Laimdota Straujuma